**Sveučilište u Rijeci**

**Pomorski fakultet**

**OIB 76722145702**

**RKP 22568**

**Izvještaj o korištenju sredstava fondova Europske unije za 2024. godinu**

Izvještaj o korištenju sredstava fondova Europske unije za 2024. godinu izrađen je koristeći metodologiju modificiranog gotovinskog načela, kao i Uputa za planiranje i računovodstveno evidentiranje prihoda i rashoda iz EU. Sredstva pomoći od institucija i tijela EU i pomoći iz državnog proračuna temeljem prijenosa EU sredstava (tekuće i kapitalne) kojima se po metodi pojednostavljenih troškova *(simplified cost option)*financiraju programi i projekti priznati su u prihode izvještajnog razdoblja u kojemu su postali raspoloživi sukladno čl. 67. Pravilnika o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20). Na dan 31.12.2024. godine Fakultet nema evidentiranih obveza za primljene predujmove iz fondova EU.

**Pregled podataka o evidentiranim prihodima i rashodima po fondovima Europske unije u 2024. godini izgleda kako slijedi:**

|  |  |  |
| --- | --- | --- |
| **FONDOVI Europske unije/projekti** | **Prihodi** | **Rashodi** |
| **Erasmus+** | **91.872** | **71.201** |
| SKILLSEA | 27.219 | - |
| UMTMS | 8.280 | 22.751 |
| GREENPORT | 35.650 | 21.232 |
| MASK | 4.823 | 4.842 |
| DIGIMAR |  | 15.228 |
| SEA4SHORE | 15.200 | 6.841 |
| FESTIVAL ZNANOSTI BLUE CONNECT | 700 | 307 |
| **Interreg Italija - Hrvatska** | **387.679** | **369.582** |
| DEEPSEA | 2.850 |  |
| DIGSEA | 60.183 |  |
| BEST4.0 | 14.514 | 47.386 |
| TRANSH2 | 242.503 | 279.910 |
| MIMOSA | 19.790 |  |
| FRAMESPORT | 14.128 |  |
| TOFOLA | 33.711 | 42.286 |
| **EMFAF 2023 Blue Careers** |  | **31.528** |
| Next blue generation |  | 31.528 |
| **Interreg EUR MED** | **11.600** | **122.668** |
| FRED | 11.600 | 122.668 |
| **Interreg V B Adrion Ionan** | **90.446** |  |
| Eureka | 90.446 |  |
| **Horizon 2020** | **201.053** | **172.016** |
| INNO2MARE | 44.153 | 53.387 |
| HEALTHY SAILING |  | 15.686 |
| ZEAS | 76.603 | 16.313 |
| ATLANTIS HORIZON | 43.312 | 30.945 |
| SAFENAV | 36.985 | 55.685 |
| **Konkuretnost i kohezija 2014.-2020.** | **9.841** |  |
| ProtectAS KK 05 | 9.841 |  |
| **Mehanizam za oporavak i otpornost** | **18.441** | **18.354** |
| PoC projekt NPOO.C3.2.R3 | 17.337 | 26.450 |
| Program razvoja karijera mladih istraživača NPOO.C3.2.R2 | 1.104 | 1.904 |
| **ERDF 2021.-2027.** |  | **7.803** |
| PortEMS |  | 7.803 |
| **UKUPNO:** | **810.932** | **793.152** |

**Pregled EU projekata u tijeku s ukupno ugovorenim i uplaćenim sredstvima od početka provedbe projekta zaključno s 31.12.2024.**

|  |  |  |
| --- | --- | --- |
| **FONDOVI Europske unije/projekti** | **Ugovorena sredstva** | **Uplaćena sredstva** |
| **Erasmus+** | **236.082** | **101.347** |
| UMTMS | 33.185 | 24.812 |
| DIGIMAR | 42.774 | 17.110 |
| GREENPORT | 111.405 | 35.650 |
| SEA4SHORE | 38.000 | 15.200 |
| MASK | 10.718 | 8.575 |
| **Interreg EUR MED** | **408.000** | **11.600** |
| FRED INTERREG | 408.000 | 11.600 |
| **EMFAF 2023 Blue Careers** | **94.106** | **30.114** |
| Next blue generation | 94.106 | 30.114 |
| **Horizon 2020** | **970.265** | **703.548** |
| INNO2MARE | 235.515 | 157.200 |
| HEALTHY SAILING HORIZON | 107.500 | 80.407 |
| ZEAS | 158.500 | 66.229 |
| ATLANTIS HORIZON | 123.750 | 105.140 |
| SAFENAV | 345.000 | 294.572 |
| **Interreg Italija-Hrvatska** | **811.482** | **125.156** |
| Best4.0 | 196.940 | 14.514 |
| TransH2 | 402.542 | 76.931  242.502\* |
| ToFoLa | 212.000 | 33.711 |
| **Mehanizam za oporavak i otpornost** | **61.669** | **17.068** |
| POC PROJEKT | 61.669 | 15.964  17.337\* |
| Program razvoja karijera mladih istraživača NPOO.C3.2.R2 | 1.104\*\* | 1.104 |
| **ERDF 2021.-2027.** | **390.383** |  |
| PortEMS | 390.383 | - |
| **UKUPNO:** | **2.973.091** | **988.833** |

**\***Ukupno uplaćena sredstva koja uključuju doznake partnerima na projektu.

\*\*Ugovorena su sredstva u visini financiranja rashoda za plaću i materijalnih prava za zapošljavanje asistenata u sklopu projekta/programa koji provodi Hrvatska zaklada za znanost (HRZZ) do 2030. godine. Nije izrađen ukupan proračun projekta već se sredstva isplaćuju prema dostavljenim obračunima plaće i materijalnih prava.

**Niže je kratki opis EU projekata u tijeku:**

**A679072.188 (Horizon Europe) SafeNav - Safe Navigation** Projekt se temelji na razvoju inovativnog specifičnog sustava za podršku odlučivanja (Decision Support System - DSS), koji će se implementirati u integrirani navigacijski sustav zapovjedničkog mosta (Integrated Navigation Systems) na brodovima s ciljem povećanja sigurnosti plovidbe i zaštite morskog okoliša. Razvijeni algoritmi unutar DSS sustava sastoje se od različitih integriranih modela: i) integrirani sustav za uzbunu i dinamičko izbjegavanje sudara na moru, ii) integrirani sustav za prepoznavanje poluuronjivih objekata (kontejnera) uz praćenje kretanja, iii) integrirani sustav za prepoznavanje i izbjegavanje morskih sisavaca na malim dubinama uz njihovo neposredno upozoravanje unutar brodskog okruženja.

Ukupni EU proračun projekta Fakulteta iznosi 345.000 EUR, projekt traje od 1.9.2022. do 31.8.2025. godine. Vodeći partner na projektu je O.M. Offshore Monitoring s Cipra, a projekt je planiran na izvoru financiranja 51- Pomoći.

**A679072.175 (Horizon Europe) INNO2MARE - Strengthening the capacity for excellence of Slovenian and Croatian innovation ecosystems to support the digital and green transitions of maritime regions** Projekt će omogućiti jačanje kapaciteta ekosustava Zapadne Slovenije i Jadranske Hrvatske za izvrsnost u istraživanjima i inovacijama putem niza zajednički osmišljenih aktivnosti usmjerenih na digitalnu i zelenu tranziciju maritimnih industrija. Projektni konzorcij će, temeljem dubinskog mapiranja i analize potreba dvaju ekosustava, izraditi dugoročnu istraživačko-inovacijsku strategiju usklađenu s regionalnim, nacionalnim i EU politikama, kao i zajednički akcijski i investicijski plan, s konkretnim koracima za stvaranje koordiniranih, otpornih, atraktivnih i održivih maritimnih inovacijskih ekosustava. Usporedno sa strateškim planiranjem, provest će se i tri istraživačka pilot projekta usmjerena na rješavanje važnih izazova u maritimnim industrijama: razvoj naprednog modela širenja požara u modelu proširene stvarnosti (eng. virtual reality) brodske strojarnice; razvoj novih sustava konverzije i upravljanja zelenim izvorima energije korištenjem digitalnih blizanaca (eng. digital twins) zasnovanih na umjetnoj inteligenciji, te razvoj pametnih rješenja za automatsku detekciju prepreka u pomorskom prometu i pri autonomnoj navigaciji korištenjem senzorskih mreža i analize podataka temeljene na strojnom učenju.

Ukupni EU proračun projekta Fakulteta iznosi 235.515 EUR, projekt traje od 1.1.2023. do 31.12.2026. godine. Vodeći partner na projektu je Strojarski fakultet Sveučilišta u Ljubljani, a projekt je planiran na izvoru financiranja 51-Pomoći.

**A679072.187 (Horizon Europe) Healthy Sailing - Prevention, mitigation, management of infectious diseases on cruise ships and passenger ferries** Projekt ima za cilj uspostaviti mjere za prevenciju, izbjegavanje i kontrolu širenja zaraznih bolesti na velikim putničkim brodovima. U tu svrhu obavit će se eksperimentalna ispitivanja na brodovima partnerskih kompanija, te numeričko modeliranje širenja kapljične zaraze korištenjem računalne dinamike fluida. Cilj je učiniti kruzing industriju otpornijom na utjecaj širenja zaraznih bolesti na velikim putničkim brodovima, kako bi se izbjegla opasnost lockdowna koji ju je zadesio tijekom pandemije koronavirusa 2020. godine.

Ukupni EU proračun projekta Fakulteta iznosi 107.500 EUR, projekt traje od 1.9.2022. do 31.08.2025. godine. Vodeći partner na projektu je Sveučilište u Tesaliji, a projekt je planiran na izvoru financiranja 51-Pomoći.

**A679072.198 (Horizon Europe) ATLANTIS – Improved Resilience of Critical Infrastructures Against Large Scale Transnational and Systemic Risks**, ATLANTIS ima za cilj povećati otpornost i kibernetičku-fizičku-ljudsku sigurnost ključnih europskih kritičnih infrastruktura, nadilazeći opseg različitih sredstava, sustava i pojedinačnih kritičnih infrastruktura, rješavanjem otpornosti na sustavnoj razini protiv velikih prirodnih opasnosti te složenih napada koji bi potencijalno mogli poremetiti vitalne funkcije društva. ATLANTIS će ponuditi sigurnosno rješenje međusobno povezanim kritičnim infrastrukturama, međusektorskim, prekograničnim međuovisnim europskim kritičnim infrastrukturama, uzimajući u obzir kompletnu infrastrukturu kao distribuirani kibernetičko-fizički sustav. Njegova održivost i prihvatljivost ne ciljaju samo na ekonomski učinak u analizi troškova i koristi te financijski kontinuitet poslovanja, već također uzimaju u obzir utjecaj na okoliš i društvo. ATLANTIS će izraditi novi poslovni model Preventive Security as a Service (PSaaS) kako bi ponudio sigurnosne usluge protiv (prirodnih ili umjetnih) kratkoročnih incidenata i rizika ili dugotrajnijih sustavnih prijetnji.

Ukupni EU proračun projekta Fakulteta iznosi 123.750 EUR, projekt traje od 1.10.2023. do 30.09.2025. godine.. Vodeći partner na projektu je Engineering Ingeneria Informatica S.P.A., iz Italije, a projekt je planiran na izvoru financiranja 51-Pomoći.

**A679072. 199 (EMFAF-2023-BlueCareers) Next Blue Generation**

Projekt NextBlueGeneration spaja industriju plave ekonomije i obrazovni sektor te cilja na mlade ljude prenoseći informacije u obliku alata izravno od stručnjaka prema nastavnicima. U tu svrhu projekt pruža obrazovne sadržaje, obuku i alate za pet sektora plavog gospodarstva (nautički turizam, pomorski promet, morska biotehnologija, akvakultura, očuvanje mora) i to u obliku: interaktivnog alata Blue Career Pathway, BlueGeneration igre i MOOC za nastavnike za unaprjeđenje vještina nastavnika i učenika. Interaktivni alat Blue Career Pathway omogućiti će studentima individualizirano usmjeravanje u karijeri i samoprocjenu. BlueGeneration igra isporučivat će potrebne informacije u atraktivnom formatu igranja koji je prilagođen mladima. MOOC će "osposobiti trenera" i isporučiti konkretne informacije jednostavne za korištenje učiteljima i trenerima, omogućujući im da podrže mlade ljude u odabiru karijere u plavoj ekonomiji.

Ukupni EU proračun projekta Fakulteta iznosi 94.106,50 EUR, projekt traje od 1.09.2023. do 31.08.2026. godine. Vodeći partner na projektu je Sea Tech S.L. iz Španjolske, te je projekt planiran na izvoru 51-Pomoći.

**A679072.200 (Erasmus+) UMTMS – The Usage of Multipurpose Tasks in Maritime Simulation** Osnovni cilj projekta je poboljšati strukovno osposobljavanje brodostrojara u obrazovanju na daljinu. Zbog toga će se u projektu razviti program interaktivne laboratorijske simulacije strojarnice u stvarnom vremenu. Program će uključiti simulacije primjene rada stroja i sustava u strojarnici, teorije, procedure i područja u kojima se može pratiti razvoj kompetencija studenata. Proces simulacije moći će osmisliti nastavnik te pratiti postupanja studenata prilikom izvršenja zadatka.

Ukupni EU proračun projekta Fakulteta iznosi 33.185 EUR, projekt traje od 1.01.2023. do 30.12.2024. godine. Vodeći partner na projektu je Gölcük Sehit Volkan Tantürk MTAL iz Turske, prijenos sredstava ide preko Sveučilišta u Rijeci, te je projekt planiran na izvoru financiranja 51-Pomoći.

**A679072.201 (Erasmus+) MASK - Marine Robots for Better Sea Knowledge Awareness** Projektni konzorcij nastao je spajanjem niza renomiranih visokoškolskih ustanova s ciljem transfera znanja u domeni pomorske robotike i umjetne inteligencije (AI), a koje će zainteresirati učenike o STEM-u i potaknuti ih da nastave karijeru u tom smjeru. Učenici će moći prevesti teorijske koncepte u operativno znanje, a praktične STEM aktivnosti iznimno su važne za pružanje adekvatnih vještina, koje su ključne za buduću karijeru. Štoviše, učenici će moći upravljati robotima i prikupljati podatke u ekološki relevantnim scenarijima kao što su onečišćenje makro-plastikom i onečišćenje prouzrokovano zaštitnim maskama – povezano s COVID-19 pandemijom. Projektne aktivnosti podići će svijest o klimatskim promjenama i zaštiti okoliša te njihovom ublažavanju korištenjem konkretnih tehnologija.

Ukupni EU proračun projekta Fakulteta iznosi 10.718 EUR, projekt traje od 1.11.2022. do 01.11.2024. godine. Vodeći partner na projektu je Fakultet elektrotehnike i računarstva Sveučilišta u Zagrebu, prijenos sredstava ide preko Sveučilišta u Rijeci, te je projekt planiran na izvoru financiranja 52 - Ostale pomoći.

**A679072.202 (Interreg Italija Hrvatska) ZEAS (Ferry demonstrator for the switch to safe use of sustainable climate neutral fuels in Adriatic – Zero Emission Adriatic Ships)**

Glavni cilj projekta je pridonijeti ubrzanju prijelaza na sigurno korištenje održivog klimatski neutralnog goriva u pomorskom prijevozu kroz radnu demonstraciju novog sustava na brodu kojeg pokreće vodik. Projekt okuplja 14 partnera iz sedam europskih zemalja koji pokrivaju cijeli lanac vrijednosti inovacija; od razvojnih inženjera tehnologije (vodeće organizacije za istraživanje i inovacije, akademske institucije), tvrtke s vodikovim tehnologijama, pomorsko inženjerstvo, digitalna transformacija do posrednika i krajnjih korisnika (brodsko poduzeće). Konzorcij predvodi LDCK, globalno priznato poduzeće za pomorski inženjering, a podržava ga MCoE, poduzetnička pomorska organizacija vođena inovacijama (obje sa sjedištem u Hrvatskoj). Sudjelovanje krajnjeg korisnika osiguran je angažmanom Jadrolinije, hrvatskog nacionalnog brodara. Konzorcij će, zajedno sa svojom širom mrežom, postići širi europski utjecaj doprinoseći strategijama EU-a Net Zero 2050 te poticanjem pomorskih inovacija i plave ekonomije.

Ukupni EU proračun projekta Fakulteta iznosi 158.500 EUR, projekt traje od 1.01.2024. do 31.12.2027. godine. Vodeći partner na projektu je Lurssen Design Centar Kvarner, te je projekt planiran na izvoru financiranja 61 – Donacije.

**A679072.Novi podprojekt (DigiMar Erasmus+) - Digital Education for Maritime Communication.**

Glavni cilj projekta jest povećati sigurnost plovidbe temeljem statistički značajnih razlika (analiza neusklađenosti) u pomorskim komunikacijskim vještinama operatera službe nadzora pomorskog prometa i studenata visokih pomorskih učilišta prije i nakon provedbe digitalne obrazovne pilot-studije provedene putem video zapisa s uputama i chatbota. Projektom se želi unaprijediti digitalne obrazovne sadržaje i time potencijalno pridonijeti smanjenju ljudskih, okolišnih, društvenih i/ili gospodarskih gubitaka koji proizlaze iz pomorskih nesreća.

Ukupni EU proračun projekta Fakulteta iznosi 42.774 EUR, projekt traje od 1.9.2023. do 31.8.2026. godine. Vodeći partner na projektu je Fakultet za pomorstvo i promet Ljubljana, isplate idu preko Sveučilišta u Rijeci, a projekt je planiran na izvoru financiranja 51- Pomoći.

**A679072. Novi podprojekt (Interreg EUR Med) FRED -** **Fire Free MED**

Projekt FRED fokusira se na sprječavanje i ublažavanje utjecaja klimatskih promjena koje se manifestiraju u obliku šumskih požara. Glavni cilj projekta FRED je implementacija naprednih ICT/UAS (sustavi bespilotnih zrakoplova) alata za prilagodbu klimatskim promjenama, prevenciju rizika od katastrofa i ublažavanje posljedica u segmentu šumskih požara. Projekt će pojačati kapacitete prevencije relevantnih tijela u šest pilot područja smještenih u različitim zemljama te će indirektno povezati korisnike valorizacijom rezultata.

Ukupni EU proračun projekta Fakulteta iznosi 408.000 EUR, projekt traje od 1.11.2024. do 01.10.2026. godine. Vodeći partner na projektu je Pomorski fakultet, a projekt se izvršava na izvoru financiranja 51 - Pomoći.

**A679072. Novi podprojekt (Interreg Italija Hrvatska)** **BEST4.0 (Blue Economy Sectors Digital Transformation towards Industry 4.0)**

Cilj BEST4.0 projekta je podržati uvođenje načela I4.0 u sektorima plave ekonomije, kroz DiHs i inovativna, pametna i digitalno poslovna rješenja. Inovativni elementi BEST4.0 bit će primijenjeni na metodologiji temeljenoj na pristupu odozdo prema gore polazeći od potreba malih i srednjih poduzeća za poboljšanjem ponuđenih usluga, obogaćenih u katalogu ponuđenih inovativnih usluga i zahvaljujući uspostavljanju prekogranične mreže.

Ukupni EU proračun projekta Fakulteta iznosi 196.940 EUR, projekt traje od 1.02.2024. do 31.07.2026. godine. Vodeći partner na projektu je CNA Ferrara Association iz Italije, te je projekt planiran na izvoru financiranja 51 - Pomoći.

**A679072. Novi podprojekt (Interreg Italija Hrvatska)** **TransH2 (Transition to Hydrogen Fuelled Cross-Border SeaMobility)** Opći cilj projekta je poboljšati održivu prekograničnu pomorsku mobilnost demonstracijom izvedivih rješenja za primjenu goriva bez štetnih emisija (zeleni vodik) u prekograničnim i regionalnim pomorskim prometnim rutama te prijenosom novih rješenja lučkim upravama, prijevoznicima i drugim dionicima u cijelom programskom području (Hrvatska i Italija). Projekt TransH2 rezultirat će stvaranjem zajedničke prekogranične strategije za zelene pomorske rute u fokusnim područjima (hrvatskim županijama: Primorsko-goranskoj, Šibensko-kninskoj i Zadarskoj te talijanskim regijama. Friuli-Venezia Giulia i Emilia-Romagna).

Ukupni EU proračun projekta Fakulteta iznosi 402.542 EUR, projekt traje od 1.02.2024. do 31.07.2026. godine. Vodeći partner na projektu je Pomorski fakultet Rijeka, sredstva će doznačiti Regione Veneta iz Italije, te je projekt planiran na izvoru financiranja 51 - Pomoći.

**A679072. Novi podprojekt (Interreg Italija Hrvatska)** **TOFOLA (Tourism in the Forest and green Lagoons of the Adriatic through historical wooden boats)**

Projektom TOFOLA se namjerava osmisliti ekonomski, ekološki i društveno održive turističke proizvode utemeljene na povijesnom pregledu brodogradnje za vrijeme vladavine Mletačke republike La Serenissime s ciljem diverzificikacije postojeće turističke ponude na području Sjevernog Jadrana i promocije nedovoljno eksploatiranih destinacija. U sklopu projekta osmislit će se turistički proizvodi sastavljeni od različitih vrsta tematskih itinerara (povijesni/kulturni/pejzažni/sportski), a koji geografski prate puteve obrade drvne sirovine pretežno korištene za proizvodnju brodova u povijesnom razdoblju La Serenissime, od planina do mora, povezujući dva tradicionalno konkurentska turistička odredišta u aktualnoj turističkoj ponudi. Itinerari se protežu od šuma Carnia i/ili Cansiglio do lagune Marano (IT); od šume Montona do obale Istre (HR); od nizinske šume do lagune Caorle (IT); od nizinskih šuma do područja Delte rijeke Po (IT).

Ukupni EU proračun projekta Fakulteta iznosi 212.00 EUR, projekt traje od 1.03.2024. do 31.08.2026. godine. Vodeći partner na projektu je Consortia Centre iz Italije, te je projekt planiran na izvoru financiranja 51 – Pomoći.

**A679.072.Novi podprojekt Seafarers experience appealing for shore (Sea4Shore)**Projekt „Sea4Shore“ (Seafarer's experience appealing for shore) za cilj ima razviti online alat koji bi služio kao pomoć pomorcima pri odabiru karijere na kopnu. Za ulazne podatke alata napraviti će se analiza vještina i kompetencija koje posjeduju pomorci na određenim pozicijama, a koje bi mogli koristiti i za poslove na kopnu.

Ukupni EU proračun projekta Fakulteta iznosi 38.000 EUR, projekt traje od 1.03.2024. do 28.02.2026. godine. Vodeći partner na projektu je Tehnički univerzitet u Rigi, te je projekt planiran na izvoru financiranja 51 – Pomoći.

**A679.072. Novi podprojekt (Erasmus+) GREENPORT (GREENPORT Alliances)**

GREENPORT nastoji pokrenuti promjenu u lučkim uslugama, koherentnomintegracijom održivosti unutar novih obrazovnih rješenja, podučavajući tako buduće i sadašnje osoblje lučkih službi da postanu održiviji u svojim stavovima i ponašanjima. To može biti moguće samo suradnjom javnih i privatnih, akademskih/istraživačkih i industrijskih djelatnika. Projekt je stoga osmišljen na logičan i modularan način, koji je u isto vrijeme međusobno povezan i nadopunjuje se jedan s drugim tako da svaki Radni Paket postiže rezultate koji otvaraju vrata daljnjem razvoju i razradi u sljedećem Radnom Paketu, što u konačnici dovodi do stvaranja GREENPORT kurikuluma učenja kao okvira koji se na kraju može replicirati na mnogim europskim sveučilištima i pružateljima obrazovanja.

Ukupni EU proračun projekta Fakulteta iznosi 111.405 EUR, projekt traje od 1.02.2024. do 31.01.2027. godine. Vodeći partner na projektu je . T. C. Piri Reis University iz Turske, prijenos sredstava ide preko Sveučilišta u Rijeci, te je projekt planiran na izvoru financiranja 51-Pomoći.

**A679072. Novi podprojekt (Interreg Italija Hrvatska)** **PortEMS - Konvergentni IT-OT sustav upravljanja energijom (EMS) za tranziciju lučkih zajednica u pametna niskougljična energetska čvorišta - IP.1.1.03.0070** Cilj projekta PortEMS je razviti sveobuhvatno rješenje pametnog centraliziranog sustava nadzora i upravljanja energetskim podsustavima lučkih zajednica - EMS.Integrator, koji će imati funkcionalnosti adaptivnog optimiziranja energije te povezivanja i dijeljenja ključnih podataka različitih energetskih podsustava na osnovi integracije IT u OT u cilju tranzicije lučkih zajednica u niskougljična energetska čvorišta.

Ukupni EU proračun projekta Fakulteta iznosi 390.383 EUR, projekt traje od 01.11.2024. do 31.10.2027. godine. Vodeći partner na projektu Jatro inženjering d.o.o., te je projekt planiran na izvoru financiranja 61 – Donacije.

**A679072. Novi podprojekt Program razvoja karijera mladih istraživača-Plan razvoja karijere asistenata (NPOO.C3.2.R2)**Glavna svrha provedbe Projekta je provedba „Detaljnog plana razvoja karijere asistenta“ vezanog uz predloženog mentora.

Ukupni EU proračun projekta Fakulteta pokriva rashode za zaposlene asistente, troškove prijevoza na posao i s posla i sredstva za ostale rashode, projekt traje od 01.11.2024. do 31.10.2030. godine. Sredstva doznačuje Hrvatska zaklada za znanost, te je projekt planiran na izvoru financiranja 52 – Ostale pomoći i financira se iz Mehanizma za oporavak i otpornost do 30.06.2026. godine, a poslije prelazi na nacionalno financiranje.

**K.678128. Novi podprojekt Dokaz inovativnog koncepta korištenja računalnog vida za detekciju i raspoznavanje plovnih objekata u lukama nautičkog turizma (NPOO.C3.2.R3-I1.01.0124)** Projektom se želi dokazati tehnička izvedivost koncepta koji se sastoji od prikupljanja i pripreme skupa podataka te primjene sustava računalnoga vida temeljenog na algoritmima strojnoga učenja za detekciju i raspoznavanje plovnih objekata u svrhu praćenja intenziteta opterećenja u lukama nautičkog turizma. Time se rješava uočeni problem kod kojega se odluke vezane za upravljanje i nadzor oslanjaju isključivo na konvencionalne tehnike koje uključuju ručnu obradu podataka i podrazumijevaju potrebu korištenja znatnih ljudskih, financijskih i vremenskih resursa te su podložne greškama. Komercijalni proizvod utemeljen na predloženom konceptu ne postoji, a projekt nosi značajan tehnološki rizik.

Ukupni EU proračun projekta Fakulteta iznosi 61.669 EUR, projekt traje od 29.03.2024. do 28.03.2025. godine. Vodeći partner na projektu Pomorski fakultet Rijeka, sredstva doznačuje nadležno ministarstvo, te je projekt planiran na izvoru financiranja 581 – Mehanizam za oporavak i otpornost.